ПРИЛОЖЕНИЕ № 8
                                                                                                                                 ПРОЕКТ!


ДОГОВОР  ЗА  НАЕМ



	Днес, .......................... г. , в гр.  ........................... на основание чл. 20, ал. 1 от Правилника за прилагане на Закона за държавната собственост, във вр. с чл. 228 от Закона за задълженията и договорите и Заповед № ........................................ на министъра на вътрешните работи, се сключи настоящия договор за наем между:
	Министерство на вътрешните работи, със седалище и адрес на управление: гр. София, ул. ”6-ти септември” № 29, БУЛСТАТ 000695235, представлявано от Иван Демерджиев - министър на вътрешните работи, чрез пълномощника му ……………………………………………………………………….., наричано в договора за краткост НАЕМОДАТЕЛ, от една страна 
	и
....................................................................................................................................................,                                                                    (наименование на кандидата)  
ЕИК (БУЛСТАТ): ............................................
със седалище и адрес на управление: ............................................................................                                                                                                                                 
представлявано от…………...........…………………………… ЕГН:…...……………
наричано в договора НАЕМАТЕЛ.	

I. ПРЕДМЕТ НА ДОГОВОРА. СРОК

Чл. 1. НАЕМОДАТЕЛЯТ предоставя на НАЕМАТЕЛЯ за временно и възмездно ползване на част от имот – публична държавна собственост, представляваща обособено помещение с площ 19,8 кв. м, предназначено за събиране на такси за български документи за самоличност (банков офис), разположено в сграда с идентификатор 68134.4090.1596.1 по КККР на гр. София, с административен адрес: област София-град, Столична община, гр. София, район „Младост“, ж.к. „Младост 4“, бул. „Александър Малинов“ № 82, подробно описано в Акт за публична държавна собственост № 3969 – МВР/03.06.2026 г., утвърден от министъра на вътрешните работи.
Чл. 2. Договорът се сключва за срок от 5 (пет) години и влиза в сила от датата на сключването му.
Чл. 3. Фактическото предаване на частта от имота се извършва в рамките на 5 (пет) работни дни от подписване на договора, чрез съставяне на приемо - предавателен протокол, подписан от представители на страните. 
II. ЦЕНА И НАЧИН НА ПЛАЩАНЕ. ГАРАНЦИЯ ЗА ИЗПЪЛНЕНИЕ 

Чл. 4. (1) НАЕМОДАТЕЛЯТ предоставя на НАЕМАТЕЛЯ посочената в чл. 1 част от имот – публична държавна собственост срещу месечна наемна цена в размер на ..............................(...................................) евро без ДДС, (...........................................) евро  с включен ДДС.
(2) Дължимият наем по предходната алинея, следва да се заплаща до 10 работни дни от получаване на фактура по банкова сметка с IBAN: BG 15 UNCR 9660 3120 3610 12, BIC: UNCRBGSF, банка „УниКредит Булбанк”, корпоративен филиал „Св. Неделя“ на името на ДУССД – МВР. 
(3) Наемната цена се дължи считано от датата на фактическото предаване на наетата част от имота, удостоверено с приемо-предаветелен протокол по чл. 3. 
Чл. 5. (1) За да гарантира редовното и своевременно плащане на наемната цена и разходите, възникващи във връзка с ползването на имота, евентуални щети или липси, НАЕМАТЕЛЯТ депозира у НАЕМОДАТЕЛЯ в деня на сключване на договора сума в размер на дължимия едномесечен наем с вкл. ДДС, внесена по следната банкова сметка: IBAN: BG 60 UNCR 9660 3320 3610 10, BIC: UNCRBGSF, банка „УниКредит Булбанк”, корпоративен филиал „Св. Неделя“  на името на ДУССД – МВР. 
(2) НАЕМОДАТЕЛЯТ е длъжен да върне посочената сума в ал. 1 при прекратяване на договора в 10 (десет) дневен срок, след като всички задължения на НАЕМАТЕЛЯ, произтичащи от този договор, бъдат погасени. 
(3) При наличие на неуредени задължения на НАЕМАТЕЛЯ, НАЕМОДАТЕЛЯТ има право да удържи дължимата сума от размера на внесения депозит и да върне остатъка при условията на предходната алинея. 
(4) Ако причинените щети в частта от имота и неплатените текущи разходи надхвърлят размера на депозита по ал. 1, НАЕМАТЕЛЯТ доплаща разликата в срок от 10 (десет) работни дни от получаване на писмено уведомление от НАЕМОДАТЕЛЯ. 
(5) За времето на действие на договора НАЕМОДАТЕЛЯТ не дължи лихва върху депозираната по ал. 1 сума.
Чл. 6. (1) Размерът на месечната наемна цена се индексира ежегодно, съгласно инфлационния индекс, обявен в бюлетина на Националния статистически институт. 
          (2) При промяна на нормативната уредба, касаеща размера на наемната цена, НАЕМОДАТЕЛЯТ си запазва правото да поиска с едномесечно предизвестие актуализация на наемната цена.
III. ПРАВА И ЗАДЪЛЖЕНИЯ НА НАЕМОДАТЕЛЯ

Чл. 7. НАЕМОДАТЕЛЯТ е длъжен да: 
1. предостави и осигури свободно ползване на частта от имота, от страна на НАЕМАТЕЛЯ;
2. въведе във владение в частта на имота НАЕМАТЕЛЯ с предавателно - приемателен протокол в рамките на 5 (пет) работни дни от датата на подписване на договора.
Чл. 8. НАЕМОДАТЕЛЯТ има право да: 
1. получава в уговорените срокове наемната цена, сумите за консумативни разходи и такса смет пропорционално за наетата част, както и договорените неустойки при закъснение в плащането и при задържане на частта от имота след прекратяване на наемното правоотношение;
2. придобие без да дължи заплащане подобренията в частта от имота, извършени от НАЕМАТЕЛЯ;
3. изисква спазването на реда и хигиената в наеманата част от имота и околното пространство;
4. извършва проверка на НАЕМАТЕЛЯ за използването на помещенията и имота като цяло.
IV. ПРАВА И ЗАДЪЛЖЕНИЯ НА НАЕМАТЕЛЯ
Чл. 9. НАЕМАТЕЛЯТ е длъжен да: 
1. заплаща на НАЕМОДАТЕЛЯ определената наемна цена и неустойки, в размер и срок, уговорени в договора;
2. използва наетата част от имота по предназначение;
[bookmark: _GoBack]3. извършва за своя сметка всички текущи ремонти на наетата част от имота;
4. възстановява на ДУССД – МВР всички разходи, свързани с обикновеното използване на наетата част от имота, както следва:
4.1. разходи за електроенергия, студена вода и топлоенергия за ползвания имот се определя въз основа на процентното съотношение на служителите на НАЕМОДАТЕЛЯ и служителите на НАЕМАТЕЛЯ, чрез сключване на допълнително споразумение в едномесечен срок от влизане в сила на договора. 
 4.2. такса битови отпадъци пропорционално на наетата площ, на база уведомление от ДУССД – МВР за размера на задължението;
4.3. разходите се възстановяват по следната банкова сметка на ДУССД – МВР: IBAN: BG 15 UNCR 9660 3120 3610 12, BIC: UNCRBGSF, банка „УниКредит Булбанк”, корпоративен филиал „Св. Неделя“.
5. поддържа с грижата на добър стопанин наетата част от имота в изправност и добър вид, да спазва нормативните изисквания, свързани с пожарната безопасност, чистотата, санитарните правила и норми и други специфични за дейността;
 6. не преотдава, или предоставя за ползване изцяло или частично частта от имота другиму; да не сключва договори за съвместна дейност, касаещи частта на имота;
7. допуска в обекта НАЕМОДАТЕЛЯ за извършване на проверки, съгласно правомощията му по чл. 8, т. 4 от договора;
8. съобщава незабавно на НАЕМОДАТЕЛЯ за всички посегателства на трети лица спрямо наетия обект.
9. съобщава на НАЕМОДАТЕЛЯ за всяка промяна по търговската си регистрация, както и при отнемане на лиценз за извършване на банкова дейност. 
Чл. 10. НАЕМАТЕЛЯТ има право да:
1. получи наетата част от имота в рамките на 5 (пет) работни дни от датата на подписване на договора;
2. извършва подобрения, за своя сметка, съобразно нуждите си, на наетата площ;
Чл. 11. НАЕМАТЕЛЯТ няма право да извършва реконструкции, преустройства и подобрения на наетата част от имота без изричното писмено съгласие на НАЕМОДАТЕЛЯ и одобрение от компетентните държавни и общински органи, като същите са за сметка на НАЕМАТЕЛЯ.
Чл. 12. (1) При прекратяване на наемното правоотношение, в двуседмичен срок от датата на прекратяването НАЕМАТЕЛЯТ се задължава да предаде частта от имота във вида, в който му е предоставен, на представители на НАЕМОДАТЕЛЯ с двустранно подписан предавателно-приемателен протокол. 
 (2) При предаване на частта от имота, ако е налице липсващо имуществото, съгласно  приемателно - предавателния протокол по чл. 3 от договора, НАЕМАТЕЛЯТ се задължава да го заплати в троен размер, по пазарната му цена. 

V.	ПРЕКРАТЯВАНЕ ДЕЙСТВИЕТО НА ДОГОВОРА

Чл. 13. Договорът се прекратява:
1. с изтичане на договорения срок;
2. по взаимно съгласие, изразено писмено;
3. от НАЕМАТЕЛЯ, след отправено писмено предизвестие от един месец, в случай, че са уредени всички отношения, свързани с договора;
4. при прекратяване на юридическо лице – страна по договора без правоприемство.
5. от НАЕМОДАТЕЛЯ, след отправено писмено предизвестие от 1 (един) месец, при възникване на необходимост за използване на имота от Министерство на вътрешните работи.
Чл. 14. НАЕМОДАТЕЛЯТ може едностранно да прекрати договора без предизвестие в следните случаи: 
1. при неплащане на 2 (две) наемни вноски;
2. при използване на наетата част от имота не по предназначение;
3. ако след покана, НАЕМАТЕЛЯТ откаже да сключи допълнително споразумение по чл. 6 и по чл. 9, т. 4.1 от договора;
4. при нарушение на задължението по чл. 9, т. 6 от договора, както и при отнемане на лиценз за извършване на банкова дейност.
Чл. 15. НАЕМОДАТЕЛЯТ може едностранно да прекрати договора с 1 (едно) месечно писмено предизвестие при системно неизпълнение на задълженията на НАЕМАТЕЛЯ по чл. 9, т. 4, 5, 7 от договора, както и при неспазване задълженията по чл. 11 от договора.
Чл. 16. НАЕМАТЕЛЯТ може да прекрати договора:
1.  с 1 (едно) месечно писмено предизвестие при неизпълнение на чл. 7, т. 1 от договора;  
2. без предизвестие, ако НАЕМОДАТЕЛЯТ не изпълни задълженията си по чл. 7, т. 2 от договора.
VI. НЕУСТОЙКИ
Чл. 17. (1) За всеки ден закъснение в плащането на месечната наемната цена или дължими разходи, след определената дата, НАЕМАТЕЛЯТ дължи на НАЕМОДАТЕЛЯ неустойка в размер на законната лихва върху дължимата сума без ДДС за всеки просрочен ден, но не повече от 40 % от размера на месечната наемна цена без ДДС. Дължимите суми се заплащат в срок от 10 работни дни от датата на протокола за дължими неустойки издаден от НАЕМОДАТЕЛЯ.
(2) Ако след прекратяване на този договор НАЕМАТЕЛЯТ не върне имота в срока по чл. 12, ал. 1, той дължи за периода на забавата неустойка, която е равна на двойния размер на наемната цена без ДДС за периода на забава.
VII.	ОБЩИ УСЛОВИЯ
Чл. 18. Настоящият договор може да бъде изменен или допълнен само по взаимно съгласие между страните, изразено в писмена форма, което става неделима част от договора. 
Чл. 19. Всички съобщения и уведомления по този договор се изпращат на следните адреси: 
За НАЕМОДАТЕЛЯ: ДУССД: гр. София 1000, ул. „Княз Борис I” № 124.
За НАЕМАТЕЛЯ: (адрес за кореспонденция)......................................................... 
Чл. 20. За всички неуредени с настоящия договор отношения между страните, ще се прилагат разпоредбите на действащите нормативни актове.
Чл. 21. Всички възникнали спорове между страните ще се решават по взаимно съгласие, а при невъзможност за постигане на споразумение – по съдебен ред.
Чл. 22. Всички приложения и допълнителни споразумения към договора са неразделна част от него.
Договорът се сключи в два еднообразни екземпляра - по един за всяка от страните.


НАЕМАТЕЛ: 					НАЕМОДАТЕЛ: 			

